Helgi Þórsson ( f. 1975 ) hefur um árabil búið í Belgíu en er nú fluttur heim . Helgi nam myndlist í Hollandi og lauk BA gráðu í myndlist úr Gerrit Rietveld Academie árið 2002 , og að lokum MA gráðu í myndlist úr Sandberg Institiut , bæði í Hollandi , árið 2004 . Verk Helga eru skrautleg , litrík , persónuleg og sérstök . Hægt er að kynna sér verk Helga Þórssonar betur á síðunni helgithorsson.com Nú eru tímamót ég stend á krossgötum og er líka í tímaflakki nýkominn frá Belgíu þar sem ég hef verið að daðra við listagyðjuna síðustu árin , sú umtalaða hefur gefið mér undir fótinn annaðslagið en skilur mig alltaf eftir í efanum og því meira sem ég rembist versnar staðan , nú er svo komið ég veit ekki hvort ég sé að koma eða fara en er víst á réttri leið samkvæmt stjörnuspánni . Á sýningunni minni í Gerðubergi mun ég bjóða upp á samsuðu af því nýjasta frá Belgíu og því glænýjasta frá síðustu dögum ársins 2019 og 2020 á Íslandi . Ég hyggst vinna nokkrar hugmyndir í járn og er innblásinn af Gerðubergi sjálfu . - Helgi Þórsson . Verið hjartanlega velkomin á opnun sýningarinnar 11. janúar kl. 15:00 . Hægt verður að skoða sýninguna á opnunartíma hússins - sjá hér . Húsið er opið alla virka daga frá kl. 08:00 - 18:00 , nema á miðvikudögum en þá er opið til 21:00 . Um helgar er opið frá 13:00 - 16:00 .